，天照太神赫怒，入天石窟，闭磐户而幽居焉。尔乃六合常闇，昼夜不分。群神愁迷，手足罔厝。凡厥庶事，燎烛而式辨。天御中主神〈止由气皇太神是也。〉太子高皇产灵神命宣，会八十万神于天八湍河原。〈云汉是也。〉深思远虑，于天石窟户前，举庭火，毕作俳优。祖天钿女命，採竹，其节间雕风孔通和气，〈今世号笛类是也。〉亦兴并叩絃，〈今世谓和琴其缘也。〉木木合合而备安乐之声。移和风显八音。卽猿女神伸手抗声，或歌或舞，显清净之妙音，供神乐曲调。当此时，欻解神怒，妖气旣明，无复风尘。以来风雨时若，日月全度。一阴一阳，万物之始也；一音一